
****

**KAUNO REGIONO PLĖTROS TARYBA**

**SPRENDIMAS**

**DĖL LIETUVOS RESPUBLIKOS ŠVIETIMO IR MOKSLO MINISTERIJOS 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 9 PRIORITETO „VISUOMENĖS ŠVIETIMAS IR ŽMOGIŠKŲJŲ IŠTEKLIŲ POTENCIALO DIDINIMAS“ PRIEMONĖS NR. 09.1.3-CPVA-R-724 „MOKYKLŲ TINKLO EFEKTYVUMO DIDINIMAS“ PROJEKTŲ FINANSAVIMO SĄLYGŲ APRAŠO**

**PAKEITIMO PROJEKTO DERINIMO**

2017 m. birželio 12 d. Nr. 51/2S-52

Kaunas

Vadovaudamasi Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklių patvirtinimo“, 11.6 papunkčiu, Kauno regiono plėtros taryba n u s p r e n d ž i a:

1. Iš esmės pritarti Lietuvos Respublikos Švietimo ir mokslo ministerijos parengtam 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.1.3-CPVA-R-724 „Mokyklų tinklo efektyvumo didinimas“ projektų finansavimo sąlygų aprašo keitimo projektui.
2. Teikti pastabas ir pasiūlymus Vidaus reikalų ministerijai priemonės Nr. 09.1.3-CPVA-R-724 „Mokyklų tinklo efektyvumo didinimas“ projektų finansavimo sąlygų aprašo keitimo projektui. (Priedas - „Kauno regiono plėtros tarybos pastabos/pasiūlymai priemonės 09.1.3-CPVA-R-724 „Mokyklų tinklo efektyvumo didinimas“ projektų finansavimo sąlygų aprašo keitimo projektui“).

Tarybos pirmininkė Nijolė Dirginčienė

Kauno regiono plėtros tarybos

2017-06-12 sprendimo Nr. 51/2S-52

Priedas

**Kauno regiono plėtros tarybos pastabos/pasiūlymai priemonės 09.1.3-CPVA-R-724 „Mokyklų tinklo efektyvumo didinimas“ projektų finansavimo sąlygų aprašo pakeitimo projektui**

**2017-06-12**

**Kaunas**

|  |  |
| --- | --- |
| **Eil. Nr.** | **Pasiūlymas, pastaba** |
| 1. | Siūloma sukonkretinti 26.1.1. punktą, nurodant, kad kiekviena edukacinė erdvė turi būti kuriama ar atnaujinama pritaikant bent vieną idėją, pateiktą adresu [www.projektas-aikštelė.lt](http://www.projektas-aikštelė.lt).  Nėra aišku, kiek idėjų reikia, kad projektas atitiktų šio punkto reikalavimams. |
| 2. | Patikslinti 26.1.5. punktą, išskiriant, kad investuoti į atnaujinamas laiptines galima tik tada, kai jos jungia dvi atnaujinamas erdves. Vertinant projektus gali būti situacijų, kai bus neaišku ar atnaujinama erdvė turi sietis **bent su viena ar vis dėlto su dviem** kitom atnaujinamom erdvėm. |